钦定古今图书集成/方舆汇编/边裔典/第058卷 > 北魏
## 钦定古今图书集成/方舆汇编/边裔典/第058卷 > 北魏

### 太武帝太延五年悉居半遣使朝献

按：《魏书太武帝本纪》云云。按《西域传》，“悉居半国，故
西夜国也。一名子合，其王号子治呼犍，在于阗西，去
代万二千九百七十里。太延初，遣使来献。自后贡使
不绝。”

### 文成帝和平三年三月悉居半国遣使朝献

按：《魏书文成帝本纪》云云。

汉

### 武帝元封 年始以江都王建女为公主妻乌孙昆莫

按：《汉书武帝本纪》，不载。按《西域传》：“乌孙国大昆弥，
治赤谷城，去长安八千九百里。户十二万，口六十三
万，胜兵十八万八千八百人。相大禄，左右大将二人，
侯三人，大将、都尉各一人，大监二人，大吏一人，舍中
大吏二人，骑君一人。东至都护治所千七百二十一
里，西至康居蕃内地五千里。地莽平，多雨寒，山多松
樠。”不田作种树，随畜逐水草，与匈奴同俗。国多马，富
人至四五千匹。民刚恶贪狠无信，多寇盗，最为强国，
故服匈奴。后盛大取羁属，不肯往朝会。东与匈奴，西
北与康居，西与大宛，南与城郭诸国相接，本塞地也。
大月氏西破走塞，王塞，王南越县，度大月氏，居其地。
后乌孙昆莫击破大月氏，大月氏徙西臣大夏，而乌
孙昆莫居之。故乌孙民有塞种、大月氏种云。始张骞
言，“乌孙本与大月氏共在炖煌间，今乌孙虽彊大，可
厚赂招，令东居故地，妻以公主，与为昆弟，以制匈奴。”
武帝即位，令骞赍金币往昆莫见骞如单于礼。骞大
惭，谓曰：“天子致赐，王不拜则还赐。”昆莫起拜，其他如
故。初，昆莫有十馀子，中子大禄，彊善将，将众万馀骑
别居大禄兄太子。太子有子曰岑陬，太子蚤死，谓昆
莫曰：“必以岑陬为太子。”昆莫哀许之。大禄怒，乃收其
昆弟，将众畔，谋攻岑陬。昆莫与岑陬万馀骑令别居，
昆莫亦自有万馀骑以自备。国分为三大，总羁属昆

知其大小，又近匈奴，服属日久，其大臣皆不欲徙。昆
莫年老，国分不能专制，乃发使送骞，因献马数十匹
报谢。其使见汉人众富，厚归其国，其国后乃益重汉。
匈奴闻其与汉通，怒欲击之。又汉使乌孙，乃出其南，
抵大宛、月氏，相属不绝。乌孙于是恐，使使献马，愿得
尚汉公主为昆弟。天子问群臣，议许，曰：“必先内聘，然
后遣女。”乌孙以马千匹聘。汉元封中，遣江都王建女
细君为公主以妻焉。赐乘舆服御物，为备官属，宦官
侍御数百人，赠送甚盛。乌孙昆莫以为右夫人。匈奴
亦遣女妻昆莫，以为左夫人。公主至其国，自治宫室
居岁时一再与昆莫会，置酒饮食，以币帛赐王左右
贵人。昆莫年老，语言不通，公主悲愁，自为作歌曰：“吾
家嫁我兮天一方，远托异国兮乌孙王。穹庐为室兮
旃为墙，以肉为食兮酪为浆。居常土思兮心内伤，愿
为黄鹄兮归故乡。”天子闻而怜之，间岁遣使者持帷
帐锦绣给遗焉。昆莫年老，欲使其孙岑陬尚公主，公
主不听，上书言状。天子报曰：“从其国俗，欲与乌孙共
灭胡。”岑陬遂妻公主。昆莫死，岑陬代立。岑陬者，官号
也，名《军须靡》。昆莫，王号也，名《猎骄靡》。《后书昆弥》云：“岑
陬尚江都公主，生一女少夫。公主死，汉复以楚王戊
之孙解忧为公主，妻岑陬。岑陬胡妇子泥靡尚小。岑
陬且死，以国与季父大禄子翁归靡，曰：泥靡大，以”国
归之。翁归靡既立，号肥王，复尚楚主解忧。生三男两
女，长男曰元贵靡；次曰万年，为莎车王；次曰大乐，为
左大将；长女弟史，为龟兹王绛宾妻；小女素光，为若
呼翎侯妻。昭帝时，公主上书，言匈奴发骑田车师，车
师与匈奴为一，共侵乌孙，唯天子幸救之。汉养士马，
议欲击匈奴，会昭帝崩。按《张骞传》，天子数问骞大
夏之属，骞既失侯，因曰：“臣居匈奴中，闻乌孙王号昆
莫。昆莫父难兜靡，本与大月氏俱在祁连、炖煌间，小
国也。大月氏攻杀难兜靡，夺其地人民亡走匈奴。子
昆莫新生，傅父布就翎侯抱亡置草中为求食，还见
狼乳之，又乌衔肉翔其傍，以为神，遂持归。匈奴单于
爱养之。及壮，以其父”民众与昆莫，使将兵，数有功。时
月氏已为匈奴所破，西击塞王，塞王南走，远徙月氏
居其地。昆莫既健，自请单于报父怨，遂西攻破大月
氏。大月氏复西走，徙大夏地。昆莫略其众，因留居，兵
稍彊，单于死，不肯复朝事匈奴。匈奴遣兵击之，不胜，
益以为神而远之。今单于新困于汉，而昆莫地空，蛮
夷恋“故地，又贪汉物，诚以此时厚赂乌孙，招以东居
故地。汉遣公主为夫人，结昆弟，其势宜听，则是断匈
奴右臂也。既连乌孙，自其西大夏之属，皆可招来而
为外臣。”天子以为然，拜骞为中郎将，将三百人，马各
二匹，牛羊以万数，赍金币帛直数千钜万。多持节副
使，道可便遣之旁国。骞既至乌孙，致赐谕指，未能得
其决，语在《西域传》。骞即分遣副使使大宛、康居、月氏、
大夏、乌孙，发译道送骞与乌孙使数十人、马数十匹
报谢，因令窥汉，知其广大。骞还，拜为大行。岁馀，骞卒。
后岁馀，其所遣副使通大夏之属者，皆颇与其人俱
来，于是西北国始通于汉矣。然骞凿空诸后使往者，
皆称博望侯，以为质于外国。外国由是信之。其后乌
孙竟与汉结婚。

### 宣帝本始二年秋匈奴伐乌孙乌孙昆弥请救命御史田广明等五将军将十五万骑校尉常惠持节护乌孙兵共击之

按《汉书宣帝本纪》：本始二年“夏六月，匈奴数侵边，又
西伐乌孙。乌孙昆弥及公主因国使者上书言昆弥
愿发国精兵击匈奴。唯天子哀怜，出兵以救公主。秋，
大发兴，调关东轻车锐卒，选郡国吏三百石伉健习
骑射者，皆从军，御史大夫田广明为祁连将军，后将
军赵充国为蒲类将军，云中太守田顺为虎牙将军”，
及度辽将军范明友，前将军韩增，凡五将军，兵十五
万骑。校尉常惠持节护乌孙兵，咸击匈奴。

本始三年，校尉常惠将乌孙兵入匈奴右地，大克之。
按《汉书宣帝本纪》：本始三年春正月戊辰，五将军师
发长安。夏五月，军罢。祁连将军广明、虎牙将军顺有
罪，下有司，皆自杀。校尉常惠将乌孙兵入匈奴右地，
大克获，封列侯。按《西域传》：“宣帝初即位，公主及昆
弥皆遣使上书，言匈奴复连发大兵侵击乌孙，取车
延”、恶师地，收人民去。使使谓乌孙，“趣持公主来，欲隔
绝汉。昆弥愿发国半精兵，自给人马五万骑，尽力击
匈奴。唯天子出兵以救公主、昆弥。”汉兵大发，十五万
骑，五将军分道并出，遣校尉常惠使持节护乌孙兵。
昆弥自将翎侯以下五万骑，从西方入，至右谷蠡王
庭，获单于父行及嫂居次名王、犁污都“尉、千长、骑将
以下四万级，马、牛、羊、驴、橐驼七十馀万头。”乌孙皆自
取所虏获还。封惠为长罗侯。是岁，本始三年也。汉遣
惠持金币赐乌孙贵人有功者。

====元康二年乌孙昆弥请以汉外孙元贵靡为嗣求尚公主汉以乌孙主解忧弟子相夫为公主遣之乌孙====立泥靡为“狂王”，少主还，泥靡复尚楚主。

按《汉书宣帝本纪》，不载。按《西域传》：“元康二年，乌孙
昆弥因常惠上书，愿以汉外孙元贵靡为嗣，得令复
尚汉公主，结婚重亲，畔绝匈奴，愿聘马、骡各千匹。”诏
下公卿议，大鸿胪萧望之以为乌孙绝域，变故难保，
不可许。上美乌孙新立大功，又重绝故业，遣使者至
乌孙，先迎取聘。昆弥及太子左右大将、都尉皆遣使，
凡三百馀人，入汉迎取少主。上乃以乌孙主解忧弟
子相夫为公主，置官属侍御百馀人，舍上林中，学乌
孙言。天子自临平乐观，会匈奴使者、外国君长大《角
抵》设乐而遣之。使长罗侯、光禄大夫惠为副，凡持节
者四人，送少主至炖煌。未出塞，闻乌孙昆弥翁归靡
死，乌孙贵人共从本约，立岑陬子泥靡代为昆弥，号
狂王。惠上书愿留少主炖煌。惠驰至乌孙，责让不立
元贵靡为昆弥，还迎少主。事下公卿望之，复以为“乌
孙持两端，难约结。前公主在乌孙四十馀年，恩爱不
亲密，边竟未得安，此已事之验也。今少主以元贵靡
不立而还，信无负于夷狄，中国之福也。少主不止，繇
役将兴，其原起此。”天子从之，征还少主。狂王复尚楚
主，解忧，生一男鸱靡，不与主和，又暴恶失众。汉使卫
司马魏和、意副侯任昌送侍子公主，言狂王为乌孙
所患苦，易诛也。遂谋置酒。会罢，使士拔剑击之，剑旁
下，狂王伤，上马驰去。其子细沈瘦会兵围和意、昌及
公主于赤谷城。数月，都护郑吉发诸国兵救之，迺解
去。汉遣中郎将张遵持医药治狂王，赐金二十斤，采
缯因收和意昌系琐，从尉犁槛车至长安，斩之。车骑
将军长史张翁留验公主与使者谋杀狂王状，主不
服，叩头谢张翁，捽主头，骂詈主上书，翁还坐死。副使
季都别将医养视狂王，狂王从十馀骑送之。都还坐，
知狂王当诛，见便不发，下蚕室。

### 甘露三年冬乌孙公主来归

按《汉书宣帝本纪》云云。按《西域传》：“初肥王翁归靡
胡妇子乌就屠，狂王伤时惊，与诸翎侯俱去，居北山
中，扬言母家匈奴兵来，故众归之。后遂袭杀狂王，自
立为昆弥。汉遣破羌将军辛武贤将兵万五千人至
炖煌，遣使者案行表穿卑鞮侯并以西，欲通渠转谷，
积居庐仓以讨之。”初，楚主侍者冯嫽，能史书习事，尝
持汉节为公主，使行赏赐于城郭，诸国敬信之，号曰
冯夫人。为乌孙右大将妻。右大将与乌就屠相爱，都
护郑吉使冯夫人说乌就屠以汉兵方出，必见灭，不
如降。乌就屠恐，曰：“愿得小号。”宣帝征冯夫人，自问状。
遣谒者竺次、期门甘延寿为副，送冯夫人。冯夫人锦
车持节诏乌就屠诣长罗侯赤谷城，立元贵靡为大
昆弥，乌就屠为小昆弥，皆赐印绶破羌将军，不出塞
还。后，乌就屠不尽归诸翎侯民众，汉复遣长罗侯惠
将三校屯赤谷，因为分别其人民地界，大昆弥户六
万馀，小昆弥户四万馀，然众心皆附小昆弥，元贵靡、
鸱靡皆病死。公主上书言“年老土思，愿得归骸骨，葬
汉地。”天子闵而迎之，公主与乌孙男女三人，俱来至
京师。是岁，甘露三年也，时年且七十，赐以公主田宅
奴婢，奉养甚厚，朝见仪比公主。后二岁卒，三孙因留
守坟墓云。

### 成帝元延二年使都护段会宗诛末振将太子番丘按汉书成帝本纪不载按段会宗传小昆弥为国

民所杀，诸翎侯大乱。征会宗为左曹中郎将、光禄大
夫，使安辑乌孙，立小昆弥兄末振将，定其国而还。明
年，末振将杀大昆弥，会病死，汉恨诛不加。元延中，复
遣会宗发戊己校尉诸国兵，即诛末振将太子番丘。
会宗恐大兵入乌孙，惊番丘亡逃不可得，即留所发
兵垫娄地，选精兵三十弩，径至昆弥所在，召番丘，责
以末振将骨肉相杀，杀汉公主子孙，未伏诛而死。使
者受诏诛番丘，即手剑击杀番丘，官属以下惊恐驰
归。小昆弥乌犁靡者，末振将兄子也，勒兵数千骑围
会宗。会宗为言来诛之意，令围守杀我，如取汉牛一
毛耳。宛王郅支头县槀街，乌孙所知也。昆弥以下服，
曰：“末振将负汉，诛其子可也；独不可告我令饮食之
邪？”会宗曰：“豫告昆弥，逃匿之为大罪，即饮食以付我，
伤骨肉恩，故不先告。”昆弥以下号泣罢去。会宗还奏
事，公卿议，会宗权得便宜，以轻兵深入乌孙，即诛番
丘，宣明国威，宜加重赏。天子赐会宗爵关内侯，黄金
百斤。是时，小昆弥季父卑爰拥众欲害昆弥，汉复
遣会宗使安辑，与都护孙建并力。明年，会宗病死乌
孙中，年七十五矣，城郭诸国为发丧立祠焉。

### 哀帝元寿二年春正月乌孙大昆弥伊秩靡来朝

按《汉书哀帝本纪》：“春正月，匈奴单于乌孙大昆弥来
朝，二月归国。”按《西域传》：元贵靡子星靡代为大昆
弥，弱冯夫人上书，愿使乌孙镇抚星靡，汉遣之卒百
人送乌孙焉。都护韩宣奏乌孙大吏、大禄大监皆可
以赐金印紫绶，以尊辅大昆弥。汉许之。后都护韩宣
复奏星靡怯弱，可免更以季父左大将乐代为昆弥，
汉不许。后段会宗为都护，招还亡畔。安定之星靡死子雌栗靡代。小昆弥乌就屠死，子拊离代立，为弟日
贰所杀。汉遣使者立拊离子安日为小昆弥。日贰亡
阻康居，汉徙已校屯姑墨，欲候便讨焉。安日使贵人
姑莫匿等三人诈亡，从日贰，刺杀之。都护廉褒赐姑
莫匿等金人二十斤、缯三百匹。后安日为降民所杀，
汉立其弟末振将代。时大昆弥雌栗靡、健翎侯皆畏
服之，告民牧马畜，无使入牧国中。大安和翁归靡时
小昆弥，末振将恐为所并，使贵人乌日领诈降，刺杀
雌栗靡。汉欲以兵讨之而未能，遣中郎将段会宗持
金币与都护，图方略，立雌栗靡季父公主孙伊秩靡
为大昆弥。汉没入。小昆弥侍子在京师者久之。大昆
弥翎侯难栖杀末振将，末振将兄安日子安犁靡代
为小昆弥汉，恨不自责，诛末振将，复使段会宗即斩
其太子番丘还，赐爵关内侯。是岁，元延二年也。会宗
以翎侯难栖杀末振将，虽不指为汉，合于讨贼，奏以
为坚守都尉。责大禄大吏大监，以雌栗靡见杀状，夺
金印紫绶，更与铜墨云末振将弟卑爰疐，本共谋杀
大昆弥，将众八万馀口北附康居，谋欲藉兵兼并两
昆弥。两昆弥畏之，亲倚都护。哀帝元寿二年，大昆弥
伊秩靡与单于并入朝，汉以为荣。至元始中，卑爰疐
杀乌日领以自效，汉封为归义侯。两昆弥皆弱，卑爰
疐侵陵都护孙建，袭杀之。自乌孙分立两昆弥，后汉
用忧劳，且无宁岁。

### 新莽始建国五年乌孙大小昆弥遣使贡献

按《王莽传》：是时乌孙大小昆弥遣使贡献。大昆弥者，
中国外孙也。其胡妇子为小昆弥，而乌孙归附之。莽
见匈奴诸边并侵，意欲得乌孙心，迺遣使者引小昆
弥使，置大昆弥使上，保成师友。祭酒满昌劾奏使者
曰：“夷狄以中国有礼谊，故诎而服从。大昆弥，君也。今
序臣使于君使之上，非所以有夷狄也。奉使大不敬。”
莽怒，免昌官。西域诸国以莽积失恩信。焉耆先畔，杀
都护但钦，